’n Gesonde ete vir jou kinders: lensie-bobotie
JY LEES NOU ’n Gesonde ete vir jou kinders: lensie-bobotie
Dit gaan jou kinders se eetgewoontes help as jy vroeg al gesonde keuses maak. Probeer hulle by koskeuse en bereiding betrokke kry; laat hulle ’n paar nuwe dinge kies wat julle kan beproef, hou vrugte op ’n maklik bereikbare plek of laat hulle jou help kook en bak. Probeer hierdie heerlike bobotie van Checkers.
Genoeg vir 8-10 mense
Dis wat jy vir die groentemengsel nodig gaan kry:
’n bietjie water
1 klein ui, fyn gekap
5 ml (1 t) fyn knoffel
1 groot wortel, gerasper
4 middelslag- murgpampoentjies, gerasper
Dis wat jy vir die maalvleis-en-lensiemengsel nodig gaan kry:
300 g ekstramaer maalvleis
200 g bruinlensies, gaar
125 ml (½ k) melk
2 snye volkoringbrood
Dis wat jy vir die geurmiddels nodig gaan kry:
15 ml (1 e) matige kerriepoeier
3 ml (½ t) borrie
5 ml (1 t) kaneel
1 hand vol amandelvlokkies
45 ml (3 e) blatjang
Dis wat jy vir die bolaag nodig gaan kry:
’n paar lourierblare
Voorverhit die oond tot 180 °C. Sit die groente saam met ’n bietjie water in ’n pan en roerbraai. Verwyder en dreineer. Verbruin die maalvleis en voeg dan die lensies by; kook nog 5 min. Week intussen die brood in die melk, maak dit fyn en voeg dit by die maalvleis; meng goed. Meng al die speserye. Voeg die groente en die speserye by die maalvleis en meng goed. Sit die mengsel in ’n gesmeerde oondbak en bak 10 min. Klits intussen die melk, eiers en sout in ’n bak. Verwyder die bobotie uit die oond en giet die melkmengsel versigtig oor. Sprinkel ’n paar lourierblare oor en bak nog 25 minute tot die bolaag gestol het.
Wenk: Hierdie resep laat rosyntjies uit omdat baie kinders dit nie geniet nie. As jy dit wil gebruik, kan jy sowat 125 ml (½ k) daarvan byvoeg.
Hierdie resep is deur Lesley Scott uit Kook en Geniet vir Checkers aangepas. Klik hier vir nog heerlike Checkers-resepte.